Su Bingtian

Su Bingtian (kinesisk: 苏炳添, født 1989) er en kinesisk friidrettsutøver, som konkurrerer i sprintløp. Han representerte Kina under Sommer-OL 2012, der han ble utslått i semifinalen på 100 meter.

 Idrettskarriere 
Su markerte seg på asiatisk nivå i 2009, da han vant 100 meter i alle tre stevnene ved Asian Grand Prix.IAAF - Teenager Xie Wenjun surprises Shi Dongpeng as Asian Grand Prix concludes in Hong Kong, besøkt 24. august 2015. Senere samme år deltok han ved Kinalekene i friidrett (National Games of the People's Republic of China), der laget hans som representerte Guangdong vant 4 x 100 meter stafett. Han begynte å representere Kina internasjonalt i 2009, og deltok ved Asialekene i friidrett innendørs 2009, der han vant 60 meter med ny personlig rekord på 6,65 sekunder.IAAF - Li Ling's vault victory and Huong's 60m triumph highlight opening day of Asian Indoor Games in Hanoi, besøkt 24. august 2015. Ved Asiamesterskapet i friidrett 2009 vant han 4x100 meter, sammen med Guo Fan, Liang Jiahong og Zhang Peimeng, og ved Østasialekene 2009 vant han 100 meter, foran Shintaro Kimura og Yi Wei-Chen. 

I 2010 tangerte han den kinesiske rekorden innendørs, da han løp 60 meter på 6,58. Ved Asialekene 2010 deltok han på kinas stafettlag som vant 4 x 100 meter stafett.IAAF - Bahrain takes two distance running golds – Asian Games, Day 6, besøkt 24. august 2015. De løp på 38,78, som var mesterskapsrekord og kinesisk rekord. 

I mars 2011 satte Su kinesisk rekord på 60 meter innendørs, med 6,56, og han etablerte seg som Kinas fremste sprinter da han vant 100 meter ved Asiamesterskapet i friidrett 2011, med ny personlig rekord på 10,21, og fikk bronse ved Universiaden 2011 i Shenzhen. Han deltok også på 4 x 100 meter stafett ved VM i friidrett 2011, men Kina ble slått ut i kvalifiseringsheatet der de løp på 38,87. Han avsluttet 2011-sesongen med å slå den kinesiske rekorden på 100 meter ved det kinesiske mesterskapet i friidrett, der han løp på 10,16.IAAF - Women's throws, men's 100m national record highlight the Chinese championships, besøkt 24, august 2015. Den forrige rekorden var på 10,17, og ble holdt av Zhou Wei (1998) and Chen Haijian (2003). 

Han nådde semifinalen på 60 meter ved VM i friidrett innendørs 2012 og på 100 meter ved sommer-OL 2012, og han forsvarte tittelen sin på 100 meter ved det kinesiske mesterskapet i friidrett i september.IAAF - Chinese championships close out domestic season well, besøkt 24. august 2015. Han var to ganger med og senket den kinesiske rekorden på 4 x 100 meter - først til 38,72 i mai, deretter til 38,38 ved sommer-OL i London. 

2013-sesongen startet med at Su senket den kinesiske rekorden på 60 meter innendørs to ganger - først til 6,56, deretter til 6,55, ved et stevne i Nanjing.IAAF - Dong Bin leads the way as indoor records tumble in Nanjing, besøkt 24. august 2015. Zhang Peimeng slo Sus kinesiske rekord på 100 meter i mai 2013, men Su tok denne tilbake i mai, ved IAAF World Challenge Beijing-stevnet, der han løp på 10,06.IAAF - World leads from Chicherova and Oliver in Beijing – IAAF World Challenge, besøkt 24. august 2015. Han vant også 100 meter ved Asiamesterskapet i friidrett 2013 i juli. 

Den 30. mai 2015 ble han den første asiatiskfødte utøveren som løp 100 meter på under 10 sekunder, da han løp på 9,99 ved Prefontaine Classic i Eugene i Oregon. Ved Asiamesterskapet i friidrett 2015 deltok han på det kinesiske laget som vant 4 x 100 meter stafett. Han deltok ved VM i friidrett 2015, der han kvalifiserte seg til finalen etter å ha tangert sin egen nasjonale rekord i semifinalen med 9,99 sekunder. I finalen løp han på 10,06 og endte på 9.-plass.

Han deltok på 100 meter under VM i friidrett 2019 der han ble utslått i semifinalen.

I 2021 representerte han  landet sitt under Sommer-OL 2020 i Tokyo på 100 meter der han kom på 6. plass i finalen.

 Referanser  

 Eksterne lenker 


Kategori:Personer fra Zhongshan
Kategori:Kinesiske sprintere
Kategori:Olympiske bronsemedaljevinnere for Kina
Kategori:Olympiske bronsemedaljevinnere i friidrett
Kategori:Deltakere for Kina under Asiamesterskapet i friidrett 2011
Kategori:Deltakere for Kina under Sommer-OL 2012
Kategori:Friidrettsutøvere under Sommer-OL 2012
Kategori:Deltakere for Kina under Asiamesterskapet i friidrett 2013
Kategori:Deltakere for Kina under VM i friidrett 2015
Kategori:Deltakere for Kina under Sommer-OL 2016
Kategori:Friidrettsutøvere under Sommer-OL 2016
Kategori:Deltakere for Kina under VM i friidrett 2017
Kategori:Deltakere for Kina under VM i friidrett innendørs 2018
Kategori:Deltakere for Kina under VM i friidrett 2019
Kategori:Deltakere for Kina under Sommer-OL 2020
Kategori:Friidrettsutøvere under Sommer-OL 2020
Kategori:Medaljevinnere under Sommer-OL 2020
Kategori:Deltakere for Kina under VM i friidrett 2022
Kategori:Deltakere for Kina under Asiamesterskapet i friidrett 2015